recursal/SuperWikiNEXT-32B huggingface dataset:
**রোহিনী বন্দ্যোপাধ্যায়** হলেন একজন ভারতীয় অভিনেত্রী এবং মডেল, যিনি ভারতীয় টেলিভিশন ধারাবাহিকে অভিনয় করে থাকেন। তিনি সনি এন্টারটেইনমেন্ট টেলিভিশনে সম্প্রচারিত *সাস বিন শশুরাল* নামক টেলিভিশন ধারাবাহিকে অভিনয়ের জন্য অধিক পরিচিত। উক্ত ধারাবাহিকে তাঁর অভিনীত মালতী চরিত্রটি সকলের প্রশংসা কুড়িয়েছিল।

প্রারম্ভিক জীবন
---------------

রোহিনী বন্দ্যোপাধ্যায় ভারতের পশ্চিমবঙ্গের কলকাতায় জন্মগ্রহণ করেছেন। তিনি বিপণন বিভাগে এমবিএ করার পরে মডেল হিসাবে তাঁর অভিনয় জীবন শুরু করেছিলেন।

তিনি মিস সাববার্স, মিস মহারাষ্ট্র রানার-আপ, ক্যাম্পাস প্রিন্সেস ৯৮ এবং মিস ভ্যালেন্টাইনসহ একাধিক নামকরা সৌন্দর্য প্রতিযোগিতায় অংশগ্রহণ করেছিলেন, যার মধ্যে বেশ কয়েকটি জয়লাভ করেছেন। তিনি স্টার মিস ইন্ডিয়ার রানার-আপও হয়েছিলেন।

পেশা
----

জনপ্রিয় মডেল হিসাবে স্বীকৃতি এবং বেশ কয়েকটি র‌্যাম্প শো-এ উপস্থিত হওয়ার পর, রোহিনীকে বাপ্পি লাহিড়ির একটি মিউজিক ভিডিওতে অভিনয় করার জন্য আমন্ত্রণ জানানো হয়েছিল। অতঃপর তিনি রেক্সোনা ডিও, ফ্রুটি, কমপ্ল্যান এবং ব্লু রিব্যান্ড জিনসহ বেশ কয়েকটি পণ্যের বিজ্ঞাপনে মডেল হিসেবে উপস্থিত হয়েছিলেন। থাম্বস আপের জন্য তিনি কলকাতায় যে আঞ্চলিক প্রচারণায় অংশগ্রহণ করেছিলেন, তাতেও সাধারণ জনগণ ব্যাপকভাবে সাড়া দিয়েছিল।

তিনি জি টিভিতে প্রচারিত টেলিভিশন ধারাবাহিক *রিশ্তে*-তে অভিনয় করার মাধ্যমে টেলিভিশন জগতে পদার্পণ করেছিলেন। অতঃপর তিনি *জোর কা ঝটকা* এবং *কলগেট টপ ১০*-(উপস্থাপক) এর মতো শীর্ষস্থানীয় টেলিভিশন অনুষ্ঠানগুলোতে বেশ কয়েকটি চরিত্রে অভিনয় করার পরে তিনি সনি এন্টারটেইনমেন্ট টেলিভিশনে সম্প্রচারিত জনপ্রিয় টেলিভিশন ধারাবাহিক *সাস বিনা শশুরালে* অভিনয়ের মাধ্যমে ভারতীয় টেলিভিশন জগতের সকলের নজরে আসেন। এই ধারাবাহিকটি অপটিমাস্টিক এন্টারটেইনমেন্ট দ্বারা প্রযোজিত একটি টেলিভিশন অনুষ্ঠান ছিল। এই ধারাবাহিকে রোহিনী পরিবারের বড় পুত্রবধু মালতীর চরিত্রে অভিনয় করেছিলেন। তাঁর অভিনয়টি দর্শকের কাছ থেকে ইতিবাচক প্রতিক্রিয়া গ্রহণের পাশাপাশি ব্যাপক প্রশংসা কুড়িয়েছিল। এই নাটকে তাঁর ইতিবাচক অভিনয় তাঁকে *ছনছন* নামে আরেকটি অনুষ্ঠান পেতে ব্যাপকভাবে সাহায্য করেছিল; যেখানে তিনি কুমুদি চরিত্রে অভিনয় করেছিলেন। এই অনুষ্ঠানটি সনি এন্টারটেইনমেন্ট টেলিভিশনে প্রচারিত হয়েছিল।

তিনি *দ্য মুম্বই ট্রিলজি* নামে একটি স্বল্পদৈর্ঘ্যের চলচ্চিত্রে প্রধান চরিত্রে অভিনয় করেছিলেন; যে চলচ্চিত্রটি তিনটি সংক্ষিপ্ত গল্পের একটি সমষ্টি ছিল। এছাড়াও তিনি "দ্য অপারচুনিস্ট" গল্পে অভিনয় করেছিলেন।

ব্যক্তিগত জীবন
--------------

রোহিনী ২০১১ সাল থেকে গুজরাতি অভিনেতা ব্রজেশ হিরজীর সাথে সম্পর্কে আবদ্ধ রয়েছেন এবং তাঁরা উভয়ে ২০১৫ সালে ঐতিহ্যবাহী বাঙালি বিবাহ রীতিতে বিবাহ বন্ধনে আবদ্ধ হয়েছেন।

### টেলিভিশন

* *রিশ্তে*
* *জোর কা ঝটকা*
* *কলগেট টপ ১০*
* *সাস বিনা শশুরাল*
* *ছনছন*
* *বিষকন্যা... এক আনোখি প্রেম কাহিনী*

তথ্যসূত্র
---------

1. ↑  "Bollywood actors who tied the knot"। সংগ্রহের তারিখ ১৬ মার্চ ২০২০।

বহিঃসংযোগ
---------

* ইন্টারনেট মুভি ডেটাবেজে রোহিনী বন্দ্যোপাধ্যায় (ইংরেজি)
* টুইটারে রোহিনী বন্দ্যোপাধ্যায় উইকিউপাত্তে এটি সম্পাদনা করুন
**মাহিগঞ্জ কলেজ** রংপুর জেলার মাহিগঞ্জের একটি বেসরকারি মহাবিদ্যালয়।

ইতিহাস
------

স্থানীয় বিদ্যা প্রিয় ব্যক্তিগণ ১২ জুন ১৯৭০ সালে এ কলেজটি স্থাপন করেন। ইন্টারমেডিয়েট হিসাবে চালু হয়ে প্রতিষ্ঠানটিতে ডিগ্রী ও অনার্স কোর্স চালু হয়। এ কলেজটি প্রতিষ্ঠায় যাদের অবদান সবচেয়ে বেশি তারা হলেন মোখলেছুর রহমান, এ কে এম রফিকুল আলম, আবুল হোসেন প্রমুখ। কলেজটি এমপিওভুক্ত। এমপিও নম্বর ৯১০৪০৩৩২০১।

প্রশাসনিক ইউনিট
---------------

সুযোগ্য গভর্ণিং বডির পরিচালনায় একজন অধ্যক্ষের মাধ্যমে এ কলেজটি পরিচালিত হয়ে আসছে।

শিক্ষা কার্যক্রম
----------------

বর্তমানে কলেজটিতে ইন্টার লেভেলে ২৬টি বিষয়, ডিগ্রী লেভেলে ১৯টি বিষয় এবং অনার্স লেভেলে ১১টি বিষয়ে ক্লাস চালু আছে। কলেজটিতে ৩০০০+ ছাত্র-ছাত্রী আছে।

জমি
---

কলেজের মোট জমির পরিমাণ ৩.০২ একর।

ফলাফল
-----

প্রতিবছর কৃতিত্বের সাথে অনেক ছাত্র-ছাত্রী পাশ করে। পাশের হার ৯০%।

পোশাক
-----

ছাত্র নীল প্যান্ট ও নেভি ব্লু শার্টি এবং ছাত্রী সাদা পায়জামা, কামিজ আকাশি রঙ এবং ওড়না সাদা। ছাত্র-ছাত্রীর আইডি কার্ড রাখা আবশ্যক।

অন্যান্য
--------

কলেজে রয়েছে ২টি টিন শেড এবং ১টি পাঁচ তলা একাডেমিক ভবন ও ১টি মসজিদ। রয়েছে বিশাল লাইব্রেরী, বিজ্ঞান ল্যাবরেটরি, কম্পিউটার ল্যাব, বিশাল খেলার মাঠ।

গ্যালারী
--------

পশ্চিম দিকের একাদশ টিনশেড ভবন
পুব দিকের অনার্স ৫তলা ভবন
দক্ষিণ দিকের প্রশাসনিক ভবন

তথ্যসূত্র
---------

1. 1 2 3  "Mahigonj College, Rangpur" (ইংরেজি ভাষায়)। সংগ্রহের তারিখ ২০২২-০৬-২০।
2. ↑  "রংপুর জেলা"। *www.rangpur.gov.bd* (ইংরেজি ভাষায়)। সংগ্রহের তারিখ ২০২২-০৬-২০। [*স্থায়ীভাবে অকার্যকর সংযোগ*]
3. ↑  "MAHIGONJ COLLEGE RANGUUR details and contact information - RAAJRANI.COM"। *www.raajrani.com*। সংগ্রহের তারিখ ২০২২-০৬-২০।
4. ↑  "Mahigonj College Ranguur - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০৬-২০।
5. ↑  রহমান, মোনালিসা (২০১৩)। *মাহিগঞ্জের কথা*। রংপুর: লেখক সংসদ, রংপুর। পৃষ্ঠা ৩৬। আইএসবিএন 978-984-8923-46-7।
র্গ্যাল-বা-র্গ্যা-ম্ত্শো
**র্গ্যাল-বা-র্গ্যা-ম্ত্শো** (ওয়াইলি: *rgyal ba rgya mtsho*) (১৬৪৪-১৭১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) ঊনবিংশ প্রধান ছিলেন।

সংক্ষিপ্ত জীবনী
---------------

র্গ্যাল-বা-র্গ্যা-ম্ত্শো ১৬৪৪ খ্রিষ্টাব্দে তিব্বতের র্দ্জা-র্গ্যুদ-স্দু (ওয়াইলি: *rdza rgyud sdu*) নামক স্থানে জন্মগ্রহণ করেন। তার পিতা ও-র্গ্যান-ব্স্তান-'দ্জিন (ওয়াইলি: *o rgyan bstan 'dzin*) ছিলেন একজন র্ন্যিং-মা ধর্মসম্প্রদায়ের সাধক। তার মাতার নাম ছিল গু-রু-ম্ত্শো (ওয়াইলি: *gu ru mtsho*)। তার কনিষ্ঠ ভ্রাতা ব্লো-ব্জাং-ফুন-ত্শোগ্স-র্নাম-র্গ্যাল (ওয়াইলি: *blo bzang phun tshogs rnam rgyal*) ছিলেন তৃতীয় র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী বৌদ্ধ লামা। ঝি-বা-ব্জাং-পো (ওয়াইলি: *zhi ba bzang po*) নামক তৃতীয় ঝি-বা-ল্হা (ওয়াইলি: *zhi ba lha*) এবং ঙ্গাগ-দ্বাং-'ফ্রিন-লাস-ব্জাং-পো (ওয়াইলি: *ngag dbang 'phrin las bzang po*) নামক চতুর্থ ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা তাকে ছোস-ক্যি-র্গ্যাল-পো (ওয়াইলি: *chos kyi rgyal po*) নামক চতুর্থ 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার পুনর্জন্ম রূপে চিহ্নিত করেন এবং ১৬৪৬ খ্রিষ্টাব্দে চতুর্থ পাঞ্চেন লামা তা নিশ্চিত করেন। এরপর র্গ্যাল-বা-র্গ্যা-ম্ত্শোকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে যাওয়া হয়, যেখানে ঝি-বা-ব্জাং-পো তাকে শিক্ষাপ্রদান করেন। পঞ্চম দলাই লামা তাকে শিক্ষার্থীর শপথ প্রদান করেন এবং চতুর্থ পাঞ্চেন লামা তাকে যমান্তক, চক্রসম্বর ও গুহ্যসমাজতন্ত্র সম্বন্ধে শিক্ষা দান করেন। ১৬৫২ খ্রিষ্টাব্দে ঝি-বা-ব্জাং-পো তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধান হিসেবে নির্বাচিত করেন এবং দশ বছর পরে তিনি এই বিহারের সম্পূর্ণ দায়িত্ব লাভ করেন। একুশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের বেশ কিছু সংস্কার সাধন করেন এবং সোনা ও রূপার অক্ষরে একশত এক খন্ডের ব্কা'-'গ্যুর (ওয়াইলি: *bka' 'gyur*) গ্রন্থটিকে প্রকাশের ব্যবস্থা করেন।

তথ্যসূত্র
---------

1. ↑  Chhosphel, Samten (জুন ২০১০)। "The Fifth Pakpa Lha, Gyelwa Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১০।

|
|  |
| পূর্বসূরীছোস-ক্যি-র্গ্যাল-পো | **র্গ্যাল-বা-র্গ্যা-ম্ত্শো  পঞ্চম 'ফাগ্স-পা-ল্হা** | উত্তরসূরী'জিগ্স-মেদ-ব্স্তান-পা'ই-র্গ্যা-ম্ত্শো |
|

|
|  |
| পূর্বসূরীঝি-বা-ব্জাং-পো | **র্গ্যাল-বা-র্গ্যা-ম্ত্শো  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ঊনবিংশ প্রধান** | উত্তরসূরীঙ্গাগ-দ্বাং-ব্স্তান-'দ্জিন-ল্হুন-গ্রুব |
|

| * দে
* স
'ফাগ্স-পা-ল্হা |
| --- |
| 
* ১) 'ফাগ্স-পা-ব্দে-ছেন-র্দো-র্জে
* ২) সাংস-র্গ্যাস-দ্পাল
* ৩) ম্থোং-বা-দোন-ল্দান
* ৪) ছোস-ক্যি-র্গ্যাল-পো
* ৫) র্গ্যাল-বা-র্গ্যা-ম্ত্শো
* ৬) 'জিগ্স-মেদ-ব্স্তান-পা'ই-র্গ্যা-ম্ত্শো
* ৭) 'জিগ্স-মেদ-ব্স্তান-পা'ই-ম্গোন-পো
* ৮) ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
* ৯) ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান
* ১০) ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন-দ্গে-লেগ্স-র্নাম-র্গ্যাল

 | 'ফাগ্স-পা-ব্দে-ছেন-র্দো-র্জে'ফাগ্স-পা-ব্দে-ছেন-র্দো-র্জে |
**মাহিন রিজভি** হলেন একজন পাকিস্তানি টেলিভিশন অভিনেত্রী এবং মডেল। ২০১৩ সালের *বাশার মমিন* নামক ধারাবাহিক নাটকে *সহিরা* চরিত্রে অভিনয়ের জন্য তিনি সবচেয়ে বেশি পরিচিত। এছাড়া তিনি *বিলকিস কৌর* (২০১১), *আধুরী অরাত* (২০১৩), *জিন্দেগি গুলজার হ্যায়* (২০১৩), *ডাইজেস্ট রাইটার* ও *ইকরার* (২০১৫) ইত্যাদি নাটকে অভিনয় করেছেন। *ডাইজেস্ট রাইটারে* তাঁর কাজের জন্য, তিনি সেরা সহায়ক অভিনেত্রীর বিভাগে তৃতীয় হাম পুরস্কারের জন্য মনোনীত হয়েছিলেন।

কর্মজীবন
--------

২০১১ সালে মাহিন রিজভি 'মাত' নামের ধারাবাহিক নাটকের মাধ্যমে আত্মপ্রকাশ করেন। নাটকটিতে তার ভূমিকা খুব সংক্ষিপ্ত ছিল। একই বছরে তিনি 'জার্দ মৌসাম' এবং 'বিলকিস কৌর' নামক নাটকে সহায়ক চরিত্রে অভিনয় করেন। বিলকিস কৌর নাটকে তিনি একজন কলেজ ছাত্রীর চরিত্রে অভিনয় করেন। তার পাঞ্জাবি ভঙ্গি, শরীরী ভাষা এবং সংলাপ দর্শকদের মন কাড়ে। ২০১২ সালে তাকে *আধুরি অরাত* ধারাবাহিকে অভিনয়ের প্রস্তাব দেওয়া হয় যা ২০১৩ সালে জিওটিভিতে প্রচারিত হয়। তিনি ভ্যাম্প চরিত্রে অভিনয়ে করে প্রশংসিত হন এবং ২০১৪ সালে এর জন্য একটি পুরস্কারও লাভ করেন। ২০১৩ সালে রিজভী প্যাম্পার্স-এর জন্য একটি টিভিসিতে অংশ নেন, যার শুটিং দক্ষিণ আফ্রিকার কেপটাউনে হয়। ফিরে আসার পর তাকে *বাশার মোমিন* শিরোনামের একটি ধারাবাহিকে নাটকে অভিনয়ের প্রস্তাব দেওয়া হয়। নাটকটি বিশ্বব্যাপী সাফল্য পায় এবং সাহিরা চরিত্রে অভিনয় করে তিনি প্রশংসিত হন।

শিক্ষা
------

রিজভী সেন্ট জোসেফ'স কনভেন্ট উচ্চ বিদ্যালয়ে পড়াশুনা করেন এবং তারপর কলেজ শেষ করে মার্কিন যুক্তরাষ্ট্রে চলে যান। তিনি কলোরাডোর ডেনভার থেকে টেলিভিশন প্রোডাকশন এবং চলচ্চিত্র নির্মাণে স্নাতক ডিগ্রি অর্জন করেন।

ব্যক্তিগত
---------

তিনি ২২ ডিসেম্বর ২০১৪ সালে রেহমান সাইয়েদকে বিয়ে করেন। রিজভী এখন তার স্বামী ও মেয়ের সাথে বাল্টিমোরে থাকেন।

অভিনীত নাটক
-----------

* *বিলকিজ কৌর* (২০১১)
* *মাত* (২০১১)
* *জার্দ মৌসাম* (২০১২)
* *কোক কাহানী* (২০১২)
* *পেহলি অন্ধি মৌসাম কি* (২০১২)
* *সিলভাটিন* (২০১২)
* *আধুরি অরাত* (২০১২)
* *কিস দিন মেরা ভায়াহ মৌসুম ৩* (২০১৩)
* *কালমুহি* (২০১৩)
* *বাশার মমিন* (২০১৩)
* *জিন্দেগী গুলজার হাই* (২০১৩)
* *ডাইজেস্ট রাইটার* (২০১৪)
* *নাজদেকিয়ান* (২০১৪)
* *কোই নাহিন আপনা* (২০১৪)
* *ইকারার* (২০১৫)
* *জিন্দা দারগোড়* (২০১৫)

পুরস্কার এবং মনোনয়ন
--------------------

* ৪র্থ পাকিস্তান মিডিয়া পুরস্কার: সেরা উদীয়মান প্রতিভা নারী - বিজয়ী
* ৩য় হাম পুরস্কার: শ্রেষ্ঠ সহ-অভিনেত্রী - মনোনীত

তথ্যসূত্র
---------

1. ↑  "Categories and winners at servise 3rd hum awards"। হাম নেটওয়ার্ক। ১০ এপ্রিল ২০১৫। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৫।
2. ↑  "2013 Hum Awards winners"। *Correspondent*। Dawn News। ১০ এপ্রিল ২০১৫। সংগ্রহের তারিখ ১৩ জুলাই ২০১৫।
**ইন্দোনেশিয়া-কেনিয়া সম্পর্ক**, ইন্দোনেশিয়া এবং কেনিয়া এর মধ্যকার দ্বিপাক্ষিক বৈদেশিক সম্পর্ককে নির্দেশ করে। কেনিয়ার রাজধানী নাইরোবিতে ইন্দোনেশিয়ার স্থায়ী দূতাবাস রয়েছে। কেনিয়ায়, ইন্দোনেশিয়ার দূতাবাসের নিকটই, মরিশাস, সিসিলি, এবং উগান্ডা সম্পর্কিত দায়িত্ব এবং বিষয়াবলী ন্যস্ত রয়েছে। তবে, ইন্দোনেশিয়ায় এখনও কেনিয়ার কোন স্থায়ী দূতাবাস নেই। মালয়েশিয়ার রাজধানী কুয়ালালামপুর এ অবস্থিত কেনিয়ার দূতাবাসের মাধ্যমেই, ইন্দোনেশিয়া সম্পর্কিত বিষয়াবলী এবং দায়িত্ব সম্পন্ন করা হয়। তবে দুই দেশের মধ্যকার সম্পর্ক অত্যন্ত আন্তরিক। পাশাপাশি দেশদুটি বিভিন্ন আন্তর্জাতিক ও বহুজাতিক সংস্থা যেমন: বিশ্ব বাণিজ্য সংস্থা (ডব্লিউটিও) এবং জোট-নিরপেক্ষ আন্দোলন (ন্যাম) এর সদস্য।

ইতিহাস
------

ইন্দোনেশিয়া ও কেনিয়া এর মধ্যকার আনুষ্ঠানিক কূটনৈতিক সম্পর্ক প্রতিষ্ঠিত হয় ১৯৭৯ সালের জুলাই মাসে। সে সময় দারুস সালাম, তানজানিয়াতে অবস্থিত ইন্দোনেশিয়ার দূতাবাসের মাধ্যমে কেনিয়া সম্পর্কিত কূটনৈতিক ও অন্যান্য কার্যক্রম সম্পন্ন করা হত। পরবর্তীতে ১৯৮২ সালের এপ্রিল মাসে, আনুষ্ঠানিকভাবে নাইরোবিতে ইন্দোনেশিয়ার দূতাবাস স্থাপিত হয়।

২০০৮ সালের ১৯ জুন, নাইরোবিতে, ইন্দোনেশিয়া এবং কেনিয়া, দুই দেশের মাঝে একটি যুগ্ম কমিশন গঠনের লক্ষ্যে, এই দুই দেশের পররাষ্ট্র মন্ত্রীগণ একটি সমঝোতা স্মারকে সাক্ষর করেন। এই কমিশন, দুই দেশের সমন্বয় ও সমঝোতার খাতের বিস্তৃতি ও উন্নতি এবং এর পাশাপাশি দ্বিপাক্ষিক সমস্যার সমাধানে কাজ করে। ২০০৮ সালের ২-৪ ডিসেম্বর, ইন্দোনেশিয়ার রাজধানী জাকার্তায় এই কমিশনের প্রথম বৈঠক অনুষ্ঠিত হয়। বৈঠকে, কমিশন, অর্থনীতি, বাণিজ্য, সমাজ ও সংস্কৃতি এবং কারিগরি প্রভৃতি খাতে সমন্বয় বাড়ানোর ব্যাপারে সম্মত হয়। এর পাশাপাশি, দুই দেশের মানুষের যোগাযোগ বৃদ্ধির লক্ষ্যে, কমিশন কূটনৈতিকদের প্রশিক্ষণ, জঙ্গিবাদ বিরোধী পদক্ষেপ এবং ক্রীড়া প্রশিক্ষণ প্রভৃতি খাতে সমন্বয়ের সম্ভাবনা এবং তা বাড়ানোর ব্যাপারে সম্মত হয়।

বাণিজ্য
-------

কেনিয়াতে ইন্দোনেশিয়ার প্রধান রপ্তানি পণ্য হল, অপরিশোধিত পাম তেল, আসবাব, যন্ত্রপাতি, পরিবহন উপকরণ, টেক্সটাইল এবং পোশাক। অপরদিকে ইন্দোনেশিয়ায় কেনিয়ার রপ্তানি পণ্য হল, কালো চা, সিসাল আঁশ, তামাক এবং ফুল।

প্রায় প্রতিবছরই কেনিয়া ও ইন্দোনেশিয়ার মধ্যকার বাণিজ্যে, বাণিজ্য ঘাটতি দেখা যায় এবং এই ঘাটতি কেনিয়ার থাকে। ২০০৯ সালে ইন্দোনেশিয়ার কাছে ২৩৫.৪ মিলিয়ন (২৩.৫৪ কোটি) মার্কিন ডলার ছিল। সে বছর ইন্দোনেশিয়া, কেনিয়ায় পণ্য রপ্তানি করে আয় করে ২৪২.৭ মিলিয়ন (২৪.২৭ কোটি) মার্কিন ডলার। অপরপক্ষে কেনিয়া, ইন্দোনেশিয়ায় পণ্য রপ্তানি করে আয় করে ৭.৩২ মিলিয়ন (৭৩.২ লক্ষ) মার্কিন ডলার।

তথ্যসূত্র
---------

1. 1 2 3  "Hubungan Bilateral Indonesia-Kenya" (Indonesian ভাষায়)। পররাষ্ট্র মন্ত্রণালয়, ইন্দোনেশিয়া। সংগ্রহের তারিখ ১২ জুন ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]
2. ↑  "Kenya's trade potential with Indonesia"। এক্সপোর্ট প্রমোশনাল কাউন্সিল অব কেনিয়া। সংগ্রহের তারিখ ১২ জুন ২০১৩। [*স্থায়ীভাবে অকার্যকর সংযোগ*]

বহিঃসংযোগ
---------

* ইন্দোনেশিয়া দূতাবাস, নাইরোবি, কেনিয়া
শ্যামকালী মন্দির
**বারগড়** (ইংরেজি: Bargarh) ভারতের ওড়িশা রাজ্যের বারগড় জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°২০′ উত্তর ৮৩°৩৭′ পূর্ব﻿ / ﻿২১.৩৩° উত্তর ৮৩.৬২° পূর্ব﻿ / 21.33; 83.62। সমুদ্র সমতল হতে এর গড় উচ্চতা হল ১৭১ মিটার (৫৬১ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বারগড় শহরের জনসংখ্যা হল ৬৩,৬৫১ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে বারগড় এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Bargarh"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
বাসা এবং বাচ্চা অনন্তগিরি পাহাড়, রঙ্গ রেড্ডি জেলা অন্ধ্রপ্রদেশ, ভারত।
**সাদা দাগযুক্ত লেজনাচানি** অথবা **দাগ-বুক লেজনাচানি** (*Rhipidura albogularis*) হল একধরনের ছোটো প্যাসারিফর্মিস পাখি। এদেরকে প্রধানত দেখতে পাওয়া যায় বনে জঙ্গলে, এবং এদের প্রধান বিস্তার হল দক্ষিণ এবং মধ্য ভারতের বিভিন্ন অঞ্চলে। এদেরকে আগে ধলাগলা লেজনাচানি প্রজাতির উপজাতি বলে মনে করা হত।

বর্ণনা
------

প্রাপ্তবয়স্ক সাদা দাগযুক্ত লেজনাচানিরা প্রধানত ১৯ সেমি পর্যন্ত লম্বা হয়। এদের লেজের আকার হয় গাঢ় এবং ফ্যানের মতোন। লেজের ধারের রঙ হয় সাদা এবং গলার কাছে সাদা দাগ থাকে। এই পাখিদের দেহের ওপরের অংশ প্রধানত বাদামি ধূসর রঙের হয় এবং চোখের চারপাশের রঙ হয় কালো রঙের, গলার রঙ হয় সাদা এবং চোখের ভ্রূয়ের রঙ হয় সাদা। এদের দেহের নিচের অংশ হয় সাদাটে রঙের, এদের বুকের ওপরে থাকে ধূসর রঙের একটা ব্যান্ড এবং তার ওপরে ছোপ ছোপ দাগ থাকে।

ব্যবহার
-------

 অনন্তগিরি পাহাড়, রঙ্গ রেড্ডি জেলা অন্ধ্রপ্রদেশ, ভারত।
এরা তাদের বাসায় প্রধানত তিনটি ছোটো ছোটো ডিম পাড়ে। এরা প্রধানত বাসা বাঁধে গাছের ডালে।

সাদা দাগযুক্ত লেজনাচানিরা প্রধানত পোকামাকড় খেয়ে বেঁচে থাকে। এরা সমতলভূমি দিয়ে ঘোরাফেরা করবার সময় তাদের লেজকে অল্প অল্প দোলাতে থাকে।

এদেরকে প্রধানত গায়ক পাখি বলে মনে করা হয় না কিন্তু পুরুষেরা ডাকার সময় এক অদ্ভুত রকমের আওয়াজ করে। এদের ডাক খুব জোরে হয় এবং দুটো পংক্তিতে ভাগ করা যায় – প্রথমটা ৫-৬ টা তারস্বরে চিৎকার, এবং পরেরবারে তারা ৪-৫ টা ডাক দেয় তাদের গলার সর্বোচ্চ জোর লাগিয়ে।

এরা একই সুরে ডেকে যায় বছরের পর বছর, খুব অল্প পরিবর্তন চোখে পড়ে, এবং সেই অল্প অল্প করে পরিবর্তনের পরে ৪-৫ বছর বাদে তাদের গলার ডাক সম্পূর্ণ ভিন্ন শোনায়। পুরুষদের গলার এই ডাক এই প্রজাতিটিকে চিনতে ও অনুসন্ধান করতে সাহায্য করে।

তথ্যসূত্র
---------

* *Birds of India* by Grimmett, Inskipp and Inskipp, আইএসবিএন ০-৬৯১-০৪৯১০-৬
**প্রবর্তক সংঘ** একটি হিন্দু সামাজিক জাতীয়তাবাদী প্রতিষ্ঠান যার প্রতিষ্ঠাতা স্বাধীনতা সংগ্রামী মতিলাল রায়। ভারতের স্বাধীনতা আন্দোলনের ইতিহাসে প্রবর্তক সংঘ একটি গুরুত্বপূর্ণ স্থান অধিকার করে আছে।

প্রবর্তক সংঘ ও মতিলাল রায়ের বাড়ী, চন্দননগর

প্রতিষ্ঠা
---------

১৯২০ সালে হুগলী জেলার চন্দননগরে মতিলাল রায় প্রবর্তক সংঘ স্থাপন করেন। ফরাসী অধ্যুষিত চন্দননগরে ভারতীয় বিপ্লবীদের অন্যতম আশ্রয়স্থল ছিল প্রবর্তক সংঘ। মতিলাল, ঋষি অরবিন্দ ঘোষ দ্বারা প্রভাবিত ছিলেন। ১৯২৫ সালে তিনি সংঘগুরু ও সংস্থার প্রধান আধ্যাত্মিক ব্যক্তি হয়ে ওঠেন। স্বাধীনতা আন্দোলনের যুগে এই সংঘে বিভিন্ন সময় আশ্রয় নিয়েছেন শতাধিক বিপ্লবী। ১৯২৭ খ্রিষ্টাব্দের মে মাসে রবীন্দ্রনাথ ঠাকুর এই সংঘের প্রার্থনা ঘরের ভিত্তিপ্রস্তর স্থাপন করেছিলেন। সংঘের মুখপত্র প্রবর্তক পত্রিকার সম্পাদনার দায়িত্বে ছিলেন প্রবীন বিপ্লবী ও বোমা বিশারদ মণীন্দ্রনাথ নায়েক

কর্মকাণ্ড
---------

প্রবর্তক সংঘ গ্রন্থাগার
প্রবর্তক সংঘ একটি সামাজিক ও জনকল্যাণকর প্রতিষ্ঠান। দেশবাসীর সামাজিক, আধ্যাত্মিক ও অর্থনৈতিক উন্নয়ন, শিক্ষা প্রদান, পত্রিকা প্রকাশ, কুটীর ও ক্ষুদ্র শিল্প স্থাপন ছিল এই সংঘের কাজ। প্রবর্তক সংঘের একাধিক শাখা প্রতিষ্ঠা ভারতের হয় নানা জায়গায়। ময়মনসিংহ, চট্টগ্রাম, বর্ধমান, অবিভক্ত ২৪ পরগনা, হাওড়া, ফরিদপুর এমনকি বার্মার রেঙ্গুনেও এর শাখা ছিল। চট্টগ্রাম শাখার দায়িত্বে ছিলেন বিপ্লবী মহিমচন্দ্র দাশগুপ্ত। প্রবর্তক ব্যাংক ও ইনসুরেন্স কোম্পানী, পাট কারখানা, খাদি বস্ত্রবয়ন, স্ব নির্ভর প্রকল্প ইত্যাদির সাথে যুক্ত ছিলেন প্রবর্তক সংঘের নেতারা। মন্দির, গ্রন্থাগার, ছাপাখানা, বৃদ্ধাশ্রম, ছাত্রাবাস স্থাপন করা হয় এই সংস্থার নামে। সারা বাংলা জুড়ে ২১ টি শিক্ষা প্রতিষ্ঠান স্থাপন করে প্রবর্তক সংঘ। সংঘের লাভজনক ব্যবসার আয় থেকে এই বিদ্যালয়গুলির ব্যয় বহন হতো। সংস্থার মুখপত্রের নাম ছিল 'প্রবর্তন'।

পরবর্তী অবস্থা
--------------

দেশভাগের পরে প্রবর্তক সংঘের কাজকর্ম হ্রাস পায়। ১৯৫৯ সালে মতিলাল রায়ের মৃত্যুর পর অলাভজনক প্রতিষ্ঠানগুলি বন্ধ হয়ে যায় ও সংঘের কর্মকাণ্ড প্রধান কেন্দ্র চন্দননগর অভিমুখী হয়ে পড়ে। ১৯৬৩ তে সংস্থার ব্যাংক ব্যবসা ইউনাইটেড ইন্ডাস্ট্রিয়াল ব্যাংকের সাথে মিশে কাজ করতে থাকে। ১৯৬৫ সালে জুট কারখানাটি সোহনলাল মিল ও পরে বহুজাতিক সংস্থা অধিগ্রহণ করে। চট্টগ্রাম প্রবর্তক সংঘ বাংলাদেশ মুক্তিযুদ্ধকালে আক্রান্ত হয়। ১৯৭১ সালে সংঘের সকল কর্মকর্তাকে হত্যা করা হয়। এসব ঘটনায় প্রবর্তক সংঘের কার্যকলাপ ব্যাপকভাবে ক্ষতিগ্রস্ত হয়ে পড়ে। সংঘের প্রতিষ্ঠিত প্রেস, ব্যাংক, কুটির শিল্প, কৃষি প্রকল্প, ট্রেনিং সেন্টার, চিকিৎসা কেন্দ্র, আবাসন প্রকল্পসহ অসংখ্য প্রতিষ্ঠান প্রায় বিলুপ্ত হয়ে গিয়েছিল।

তথ্যসূত্র
---------

1. ↑  Radhakrishnan, Sarvapalli (১৯৯২)। *Rabindranath Tagore: A Centenary, Volumes 1861-1961*। দিল্লী: সাহিত্য একাদেমী। পৃষ্ঠা ৪৬৮। আইএসবিএন 8172013329।
2. 1 2 3  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *বাঙালি সংসদ চরিতাভিধান*। কলকাতা: সাহিত্য সংসদ। পৃষ্ঠা ৩৯০, ৩৯১। আইএসবিএন 81-85626-65-0।
3. ↑  "চট্টগ্রাম প্রবর্তক সংঘের উন্নয়ন কর্মকাণ্ডে প্রতিবন্ধকতা"। দৈনিক জনকণ্ঠ। ২৯ আগস্ট ২০১৫। সংগ্রহের তারিখ ৫ মে ২০১৭।
**সাদার্ন ক্রস বিশ্ববিদ্যালয়** বা সাদার্ন ক্রস ইউনিভার্সিটি (ইংরেজি: Southern Cross University) অস্ট্রেলিয়ার একটি সরকারি বিশ্ববিদ্যালয়। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল শিল্পকলা, আদিবাসী অধ্যয়ন, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি প্রদান করা হয়। বিশ্ববিদ্যালয়টি ১৯৯৪ সালে প্রতিষ্ঠিত হয় এবং কফ্স‌ হার্বার, নিউ সাউথ ওয়েল্স এবং গোল্ড কোস্ট, কুইন্সল্যান্ডে এর ক্যাম্পাস রয়েছে। এ বিশ্ববিদ্যালয়ে বিশ্বজুড়ে ৮০টিরও বেশি দেশের শিক্ষার্থী রয়েছে।

বিশ্ববিদ্যালয়সমূহের পদমর্যাদা
------------------------------

সাদার্ন ক্রস বিশ্ববিদ্যালয় ২০১৬-২০১৬ শিক্ষা বছরে টাইমস হাইয়ার এডুকেশন ওয়ার্ল্ড ইউনিভার্সিটি র‍্যাঙ্কিঙে বিশ্বের শীর্ষ ৫০০ বিশ্ববিদ্যালয়ের মধ্যে স্থান পেয়েছে । শিক্ষায় উচ্চ মানের জন্য সাদার্ন ক্রস বিশ্ববিদ্যালয়কে 'বিশ্বমানের বিশ্ববিদ্যালয়' র‍্যাঙ্কিং করা হয়েছে , ২০১৫ সালে গবেষণায় উৎকর্ষের জন্য ২৪টি গবেষণা ক্ষেত্রে উচ্চ মানের রেট করা হয় , পরপর তৃতীয় বছরের জন্য আন্তর্জাতিক ছাত্র-ছাত্রী বান্ধব প্রশাসনের জন্য অস্ট্রেলিয়ায় প্রথম স্থান অর্জন করেছে এবং আন্তর্জাতিক ছাত্র-ছাত্রীদের সামগ্রিক শিক্ষা অভিজ্ঞতা পরিমাপণে অস্ট্রেলিয়ায় দ্বিতীয় স্থান অর্জন করে।

তথ্যসূত্র
---------

1. ↑  "Southern Cross University"। *Times Higher Education (THE)*। ২০১৫-০৯-০৮। সংগ্রহের তারিখ ২০১৬-০৮-১২।
2. 1 2  "Australian Resource Council"। ২ জানুয়ারি ২০১৭ তারিখে মূল থেকে আর্কাইভ করা।
3. ↑  "International Student Barometer (ISB) » i-graduate"। *www.i-graduate.org*। ২০১৬-০৮-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১২।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
কাঠের টুকরা
**বায়োমাস** হল উদ্ভিদ বা প্রাণী উপাদান যা শক্তি উৎপাদনের (বিদ্যুৎ বা তাপ) জন্য ব্যবহৃত হয়। আবার বিভিন্ন শিল্পে এই পণ্যাদির কাঁচা পদার্থ হিসাবে ব্যবহৃত হয়।  এটি উদ্দেশ্যমূলকভাবে উত্থিত শক্তির ফসল (উদাহরণস্বরূপ মিসকান্থাস, সুইচগ্রাস ) কাঠ বা বন থেকে পাওয়া অবশিষ্টাংশ, ফসলের অবশিষ্ঠ অঙ্গশ (গমের খড়, বিগাস), উদ্যান (উদ্যানে থাকা বর্জ্য), খাদ্য প্রক্রিয়াকরণ (কর্ন শাঁস), পশুর বর্জ্য (সার সমৃদ্ধ নাইট্রোজেন এবং ফসফরাস) বা নিকাশী গাছ যা মানুষের দ্বারা নষ্ট করা হয়েছে । 

পোড়া উদ্ভিদ উদ্ভূত বায়োমাস CO 2 প্রদান করে। তবে ইউরোপীয় ইউনিয়ন এবং জাতিসংঘের আইনি কাঠামোতে এটি এখনো পুনর্নবীকরণযোগ্য শক্তির উৎস হিসাবে শ্রেণীবদ্ধ করা হয়েছে। কারণ CO2 পুনঃসংশ্লিষ্ট চক্রের কারণে তা নতুন ফসলে পরিণত হয়েছে। কিছু ক্ষেত্রে উদ্ভিদ বায়ুমণ্ডলে এবং গাছপালায় CO2 ফিরিয়ে দেয় যার পুনর্ব্যবহার হয় এমনকি CO2 পরিবেশে নেতিবাচক কারণ হতে পারে। কারণ প্রতিটি চক্রের সময় CO2 এর অপেক্ষাকৃত বড় অংশ মাটিতে স্থানান্তরিত হয়।

কয়লা বিদ্যুৎকেন্দ্রগুলিতে বায়োমাসের সাথে কফায়ারিং বৃদ্ধি পেয়েছে কারণ এটি নতুন অবকাঠামো তৈরির সাথে কম ব্যয়ে CO2 ছাড়ানো সম্ভব করে তোলে। কো-ফায়ারিং ইস্যু ছাড়াই নয়; তবে, প্রায়শই, বায়োমাসের একটি আপগ্রেড সবচেয়ে উপকারী। উচ্চতর গ্রেড জ্বালানীতে আপগ্রেড করার পদ্ধতি বিভিন্ন পদ্ধতি দ্বারা অর্জন করা যেতে পারে। এর ফলে তাপ, রাসায়নিক বা জৈব রাসায়নিক হিসাবে বিস্তৃতভাবে শ্রেণিবদ্ধ করা হয়। 

বিভিন্ন উন্নয়নশীল দেশ, বিশেষত আফ্রিকা মহাদেশের উন্নয়নশীল দেশগুলিতে মোট শক্তির প্রায় ৩০% বায়োমাস শক্তি থেকে তৈরি করা হয়। আশা করা হচ্ছে, ভবিষ্যতে বায়োমাস শক্তির চাহিদা অন্যান্য অপ্রচলিত শক্তির মতোই বৃদ্ধি পাবে। 

IUPAC definition

> 
> **Biomass**: Material produced by the growth of microorganisms, plants or animals.
> 
> 
>

বায়োমাস ফিডস্টক
----------------

স্কটল্যান্ডে বায়োমাস উদ্ভিদ।
জৈবিক বিদ্যুত কেন্দ্রের বাইরে কাঠের অংশ।
আখের ছিবড়া অবশিষ্ট অংশের পর চিনির কৌটা তাদের রস বের করে আনতে চূর্ণ হয়েছে।
মিসকান্থাস এক্স জিগানটিয়াস শক্তি ফসল, জার্মানি।
খড়ের বান্ডিল বায়োমাস বানাতে ভাল কাজে আসে।
ধানের তুষ বায়োমাস হিসেবে জলন্ত শক্তি(তাপ) পাওয়া যায়।

তথ্যসূত্র
---------

1. ↑  Ur-Rehman, S; Mushtaq, Z (২০১৫)। "Xylitol: a review on bioproduction, application, health benefits, and related safety issues.": 1514–28। ডিওআই:10.1080/10408398.2012.702288। পিএমআইডি 24915309।
2. ↑  "Biomass - Energy Explained, Your Guide To Understanding Energy"। U.S. Energy Information Administration। জুন ২১, ২০১৮।
3. ↑  Nagel, B.; Dellweg, H.; Gierasch, L. M. (১ জানুয়ারি ১৯৯২)। "Glossary for chemists of terms used in biotechnology (IUPAC Recommendations 1992)"। *Pure and Applied Chemistry*। **64** (1): 143–168। ডিওআই:10.1351/pac199264010143 অবাধে প্রবেশযোগ্য।
**অ্যান্থনি বোর্ন টনি হাওয়ার্ড** (ইংরেজি: Tony Howard; জন্ম: ২৭ আগস্ট, ১৯৪৬) বার্বাডোসের সেন্ট মাইকেল এলাকায় জন্মগ্রহণকারী কোচ ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুরদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন **টনি হাওয়ার্ড**।

প্রথম-শ্রেণীর ক্রিকেট
---------------------

১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত টনি হাওয়ার্ডের প্রথম-শ্রেণীর খেলোয়াড়ী জীবন চলমান ছিল। অত্যন্ত শক্তিধর বার্বাডোস দলের পক্ষে কয়েক মৌসুম খেলেন। বলগুলো সোজা চলে যেতো। ল্যান্স গিবসের উপস্থিতিতে আন্তর্জাতিক ক্রিকেটে অংশগ্রহণের সুযোগ হাতছাড়া হয়।

১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত বার্বাডোসের পক্ষে ৩১টি প্রথম-শ্রেণীর খেলায় অংশগ্রহণের সুযোগ পান। অফ স্পিন বোলিংয়ে ৮৫ উইকেট দখল করেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টনি হাওয়ার্ড। ৬ এপ্রিল, ১৯৭২ তারিখে জর্জটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ঐ টেস্টে তিনি ২/১৪০ বোলিং পরিসংখ্যান গড়েন। খেলাটি ড্রয়ে পরিণত হয়েছিল।

অবসর
----

২৯ বছর বয়সে ক্রিকেট জীবনকে বিদেয় জানান তিনি। এরপর, ব্যবসায়ের দিকে ধাবিত হন। তাসত্ত্বেও, ক্রিকেটের প্রতি তার সুগভীর অনুরাগ লক্ষ্য করা যায়। ১৯৯৮ সালে বার্বাডোস দলের ব্যবস্থাপকের ভূমিকায় অবতীর্ণ হন। এরপর, মার্চ, ২০০৪ সালে জাতীয় দলের পক্ষে এ দায়িত্ব পালন করেন।

ব্যক্তিগত জীবনে বিবাহিত তিনি। অভিষেক টেস্টের প্রথম দিনে তার সন্তান ভূমিষ্ঠ হয়। তার স্ত্রী এ প্রসঙ্গে মন্তব্য করেন যে, তিনি খেলার জন্যে পাগল ছিলেন ও তিনি তা করেছেন।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ১৯ জুলাই ২০২০।
3. ↑  "West Indies – Test Bowling Averages"। ESPNCricinfo। সংগ্রহের তারিখ ১৯ জুলাই ২০২০।

আরও দেখুন
---------

* ইউটন ডো
* টনি হোয়াইট
* এক টেস্টের বিস্ময়কারী
* প্রথম-শ্রেণীর ক্রিকেট দলসমূহের বর্তমান তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে টনি হাওয়ার্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টনি হাওয়ার্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***দ্য জার: এ টেল ফ্রম ইস্ট*** সিরিয়ার নির্বাচিত-দৈর্ঘ্যের একটি অ্যানিমেটেড ইসলামিক চলচ্চিত্র যা ২০০১ সালে নির্মিত হয়েছিল। চলচ্চিত্রটি একটি সত্য গল্পের উপর ভিত্তি করে নির্মিত হয়েছে যা ১৪০০ বছর আগে আদি ইসলামিক সভ্যতার সময় বর্ণিত হয়েছিল। "দ্য জার" একটি মহাকাব্য যা ভাল এবং মন্দের মধ্যে লড়াই নিয়ে কাজ করে।

পটভূমি
------

১৪০০ বছর পূর্বের কিছু ঐতিহাসিক উপাদানগুলির সাথে একটি গল্প অবলম্বনে, জার ভাল ও মন্দের মধ্যে মহাকাব্যিক সংগ্রামের সাথে সম্পর্কিত এবং ঐতিহ্যগত পারিবারিক মূল্যবোধগুলির নৈতিকতা এবং গুণাবলীকে তুলে ধরে। মধ্য প্রাচ্যের একটি গ্রামকে কেন্দ্র করে, জারের গল্পটি শুরু হয় যখন একটি দরিদ্র অথচ পুণ্যবান পরিবার তাদের নতুন বাড়ির নীচে একটি জারে পুঁতে রাখা হারিয়ে যাওয়া ধন-সম্পদ আবিষ্কার করে। জারটি তার সঠিক মালিকের কাছে ফিরিয়ে দেওয়ার চেষ্টায়, একজন ঈর্ষাপরায়ণ এবং লোভী প্রতিবেশী যার জারের উপর তার নজর রয়েছে তারা এটি ফিরিয়ে দেওয়ার প্রচেষ্টাকে ব্যর্থ করে দেয়। শহরের লোকেরা জারের রহস্য সমাধানের চেষ্টা করার সাথে সাথে একটি দুঃসাহসিক কাজ তৈরি হয়। একটি চমৎকার উপগল্পে দুটি ইঁদুর অন্তর্ভুক্ত ছিল যারা পরিবারের ডিম চুরি করে তবে তারা পরিবারের পোষা কাঠবিড়ালি দ্বারা পরাজিত হয়।

পুরস্কার
--------

এই অ্যানিমেটেড চলচ্চিত্রটি নিম্নলিখিত পুরস্কার এবং সম্মাননা পেয়েছে:

• দ্য ডভ ফাউন্ডেশন - এনডোর্সমেন্ট • দ্য ফিল্ম অ্যাডভাইজরি বোর্ড - অ্যাওয়ার্ড অফ এক্সেলেন্স • কোয়ালিশন ফর কোয়ালিটি চিলড্রেনস মিডিয়া - এনডোর্সমেন্ট • সান্তা ক্লারিটা আন্তর্জাতিক চলচ্চিত্র উৎসব - ফাইনালিস্ট পুরস্কার

আরও দেখুন
---------

* ইসলামিক চলচ্চিত্রের তালিকা
* অ্যানিমেটেড ইসলামিক চলচ্চিত্রের তালিকা
* ফাতেহ সুলতান মুহাম্মদ
* ১০০% আরাবিকা
* ফাতিমা (২০১৫-এর চলচ্চিত্র)
* ইনসাইড মক্কা
* দ্য মুসলিম জেসাস
* অন এ টাইট্রপ
* ব্লক ১৩
* সেন্ট মেরি (চলচ্চিত্র)

তথ্যসূত্র
---------

1. ↑  "The Jar- A Tale From the East (DVD) :: simplyislam.com"। *www.simplyislam.com*। ২০২১-০৪-১৩ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।
2. ↑  "The Jar: A Tale From the East | Dove Family Friendly Movie Reviews"। *Dove.org* (ইংরেজি ভাষায়)। সংগ্রহের তারিখ ২০২১-০৪-১৩।
3. ↑  "The-Jar-A-Tale-from-the-East-1999-Directed-by-Ammar-Al-Shorbaji\_fig"। *researchgate.net*।
4. ↑  "The Jar: A Tale from the East (2001) - IMDb" (ইংরেজি ভাষায়)।

বহিঃসংযোগ
---------

* ইন্টারনেট মুভি ডেটাবেজে *দ্য জার: এ টেল ফ্রম দ্য ইস্ট*  উইকিউপাত্তে এটি সম্পাদনা করুন (ইংরেজি)
* ফাইন মিডিয়া গ্রুপ - প্রেস এবং পুরস্কার  ওয়েব্যাক মেশিনে আর্কাইভকৃত ১৩ এপ্রিল ২০২১ তারিখে
* অ্যামাজন - দ্য জার: এ টেল ফ্রম দ্য ইস্ট
শীর্ষ-স্তরের অধিক্ষেত্র
**শীর্ষ-স্তরের অধিক্ষেত্র** বা ইংরেজি পরিভাষায় **টপ-লেভেল ডোমেইন** (ইংরেজি: Top-level domain), সংক্ষেপে **টিএলডি** (TLD) বলতে ইন্টারনেটের মর্যাদাক্রমিক অধিক্ষেত্র নামব্যবস্থার (ডোমেইন নেইম সিস্টেম) সর্বোচ্চ স্তরের কোনও অধিক্ষেত্রকে (ডোমেইন) বোঝায়, যা মূল অধিক্ষেত্রের (রুট ডোমেইন) ঠিক নিচে অবস্থিত। শীর্ষ-স্তরের অধিক্ষেত্র নামগুলি নামস্থানের মূল অঞ্চলে অন্তর্স্থাপিত করা আছে। নিম্নতর স্তরের সমস্ত অধিক্ষেত্রের জন্য এটি অধিক্ষেত্র নামের শেষ অংশ; অর্থাৎ এটি একটি সম্পূর্ণ-বর্ণিত অধিক্ষেত্র নামের শেষ অশূন্য নামাংশ (লেবেল)। উদাহরণস্বরূপ, *www.example.com* যদি একটি অধিক্ষেত্র নাম হয়, তাহলে সেটির শীর্ষ-স্তরের অধিক্ষেত্রটি হল com। অধিকাংশ শীর্ষ-স্তরের অধিক্ষেত্রগুলি পরিচালনার দায়িত্ব ইন্টারনেট প্রশাসন আলোচনাসভা (ইন্টারনেট গভার্নেন্স ফোরাম) ও ইন্টারনেট বহু-অংশীজনিক সম্প্রদায়ের (ইন্টারনেট স্টেকহোল্ডার কমিউনিটি) কাছে অর্পণ করা থাকে। তারা ইন্টারনেট অর্পিত সংখ্যা কর্তৃপক্ষ শেষোক্তটি ইন্টারনেট অর্পিত সংখ্যা কর্তৃপক্ষ (ইন্টারনেট অ্যাসাইনড নাম্বার অথরিটি, সংক্ষেপে আইএএনএ) পরিচালনা এবং অধিক্ষেত্র নামন্যবস্থার মূল অঞ্চলটির (ডিএনএস রুট জোন) রক্ষণাবেক্ষণের দায়িত্বে নিয়োজিত।

আরও দেখুন
---------

* ইন্টারনেটের শীর্ষ-স্তরের অধিক্ষেত্রসমূহের তালিকা
* বিকল্প অধিক্ষেত্র নামব্যবস্থা মূল
* অধিক্ষেত্র হ্যাক
* অধিক্ষেত্র নাম নিবন্ধক
* সর্বজন-ব্যবহার্য শেষাংশ তালিকা
* দ্বিতীয়-স্তরের অধিক্ষেত্র
* জেনেরিক টপ-লেভেল ডোমেইন

তথ্যসূত্র
---------

1. ↑  Postel, Jon (মার্চ ১৯৯৪)। "Domain Name System Structure and Delegation"। *Request for Comments*। Network Working Group। সংগ্রহের তারিখ ৭ ফেব্রুয়ারি ২০১১। This memo provides some information on the structure of the names in the Domain Name System (DNS), specifically the top-level domain names; and on the administration of domains. উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**গিয়ার উৎপাদন** বলতে গিয়ার তৈরীকে বুঝায়। গিয়ার নানান ভাবে তৈরি করা হয় যেমন কাস্টিং, ফরজিং, পাউডার ধাতুবিদ্যা আর ব্লেঙ্কিং। সাধারনত উপযুক্ত আকার আকৃতি এবং উপরিভাগ মসৃনকারক মেশিনের মাধ্যমে করা হয়। গিয়ার মেশিনে এ অর্ধ মসৃন যন্ত্রাংশ তৈরির প্রাথমিক ধাপ হল ব্লেঙ্কিং ওপারশন, গিয়ার মেশিনের প্রাথমিক উৎপাদ কে বলা হয় ব্ল্যাংক।

উপকরণ নির্বাচন
--------------

গিয়ারের নিম্নলিখিত বৈশিষ্ট্য থাকতে হবে: 

* স্ট্যাটিক লোডের ফেইলারিটি সমাধানের জন্য স্টেটিক লোড
* গতিশীল লোডগুলি ঠিক করার জন্য উচ্চ সহনশীলতা শক্তি
* নীম্ন ঘর্ষণ সহগ গুনাঙ্ক
* ভাল উৎপাদন সক্ষমতা

গিয়ার উৎপাদন প্রক্রিয়া
------------------------

গেয়ার ব্লেঙ্ক কে কাটিং এবং ফিনিশিং এর মাধ্যমে নানানভাবে উপযুক্ত আকার দেওয়া যায়।

### গিয়ার

গিয়ার ফর্ম কাটিং এ ,গেয়ার খাজের সাথে কাটিং তলের একটি আইডেন্টিকেল শেপ থাকে। কাটা গিয়ার দাঁত গঠনে দুটি মেশিনিং অপারেশন, মিলিং এবং ব্রোচিং করা যেতে পারে। 

#### ফর্ম মিলিং

ফর্ম মিলিংয়ে, একটি ফর্ম কাটার নামে পরিচিত কাটারটি গিয়ার খাজ তৈরির জন্য যথাযথ গভীরতায় গিয়ার খাজের দৈর্ঘ্যের সাথে এক্সিয়ালি অগ্রসর হয়। প্রতিটি খাজ কাটার পরে, কাটারটি খুলে ফেলা হয়, গিয়ার ব্লেঙ্ক ঘোরানো হয় এবং কাটারটি অন্য খাজ কাটতে শুরু করে।।সবগুলো খাজ কাটা না হওয়া পর্যন্ত চলতে থাকে।

#### ব্রোচিং

ব্রোচিং গিয়ার খাজ তৈরিতেও ব্যবহার করা যেতে পারে এবং এটি অভ্যন্তরীণ খাজে বিশেষত প্রযোজ্য। প্রক্রিয়াটি দ্রুত এবং উচ্চ মাত্রিক নির্ভুলতার সাথে সূক্ষ্ম সারফেস উৎপাদন করে। তবে, যেহেতু ব্রোচ ব্যয়বহুল এবং বিভিন্ন আকারের গিয়ারের জন্য আলাদা ব্রোচ প্রয়োজন, এই পদ্ধতিটি মূলত উচ্চ-মানসম্পন্ন উৎপাদনের জন্য উপযুক্ত।

গিয়ার জেনারেশন
---------------

গিয়ার জেনারেশনে, খাজগুলির তলদেশগুলি কাটারের পরবর্তী অবস্থানগুলির একটি রূপরেখা হিসাবে প্রাপ্ত হয়, যা গিয়ারের জোড়ের মধ্যে গিয়ারের সাথে সাদৃশ্যপূর্ণ আকৃতি দিয়ে থাকে। শেপিং এবং মিলিংয়ের জন্য নিযুক্ত দুটি মেশিন প্রক্রিয়া রয়েছে। ব্যবহৃত বিভিন্ন কাটিয়া সরঞ্জামের জন্য এই প্রক্রিয়াগুলির বেশ কয়েকটি পরিবর্তন রয়েছে। 

### গিয়ার হবিং

গিয়ার হবিং একটি মেশিনিং প্রক্রিয়া যেখানে গিয়ার দাঁতগুলি ক্রমবর্ধমানভাবে একটি হেলিকাল কাটিয়া টুলের মাধ্যমে কয়েকটি পর্যায়ক্রমিক কাট দ্বারা উৎপাদিত হয়। হবিং এর সমস্ত গতি ঘূর্ণন গতি এবং হাব এবং গিয়ার ব্লেংক দুটি খাজ কাটা না হওয়া পর্যন্ত দুটি গিয়ারের মধ্যে জোরে ঘুরতে থাকে।

ফিনিশিং প্রক্রিয়া
------------------

সারফেস ফিনিশিং এবং সঠিক মাপের জন্য উপরের আলোচিত পদ্ধতিগুলো যথেষ্ট নাও হতে পারে।নানান প্রচলিত ফিনিশিং প্রক্রিয়া রয়েছে যেমন শেভিং এবং গ্রাইন্ডিং, হ্যানিং এবং ল্যাপিং

আরো দেখুন
---------

* আমেরিকান গিয়ার ম্যানুফ্যাকচারার্স অ্যাসোসিয়েশন, গিয়ারগুলির জন্য মানক সংস্থা

তথ্যসূত্র
---------

1. ↑  Machine Design II, Prof.K Gopibath& Prof.MM Mayuram, Lecture #5
2. ↑  Introduction to Gears, 2006, Kohara Gear Industry Co LTD
3. ↑  Step of Manufacturing Gear box
4. ↑  Gear Generation and Finishing Operations, Chap #6
**চুয়াডাঙ্গা সরকারি কলেজ** বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। চুয়াডাঙ্গা শহরের অভ্যন্তরে সুন্দর ও মনোরম পরিবেশে প্রায় ১৮ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারী ৩০ টি কলেজের মধ্যে অন্যতম। আগস্ট ১, ১৯৬২ সালে কলেজটি প্রতিষ্ঠা করা হয়।

প্রতিষ্ঠার ইতিহাস
-----------------

বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।

চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক
কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত।

পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ চত্বর হাজার হাজার শিক্ষার্থীর কলতানে মুখরিত হয়ে ওঠে।

ক্যাম্পাস
---------

কলেজে অবস্থিত শহীদ মিনার   
ছবিটি তোলা হয়েছে ২৩.৩০(GMT-৬), ২১ ফেব্রুয়ারি ২০১৬গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৮ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে আটটি ভবন।

জমির পরিমাণ
-----------

চুয়াডাঙ্গা সরকারি কলেজের মোট জমির পরিমাণ ১৮ একর।

মোট ছাত্র-ছাত্রীর সংখ্যা
------------------------

চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন।

মোট শিক্ষক সংখ্যা
-----------------

৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন, বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।

স্বেচ্ছাসেবক সংগঠনসমূহ
----------------------

বিএনসিসি, রোভার, রেডক্রিসেন্ট, টিটিএইচ।

প্রাক্তন কৃতি শিক্ষার্থী
------------------------

তথ্যসূত্র
---------

1. 1 2  "CHUADANGA GOV COLLEGE: কলেজ পরিচিতি"।   `|প্রকাশক=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]
2. 1 2  "যশোর বোর্ডে ৬তম চুয়াডাঙ্গা সরকারি কলেজ - Manobkantha"। *Manobkantha*। ১৫ আগস্ট ২০১৪। ২০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।
**অ্যান্থনি উইবার টনি হোয়াইট** (ইংরেজি: Tony White; জন্ম: ২০ নভেম্বর, ১৯৩৮) সেন্ট মাইকেলের ব্রাইটন এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ স্পিন বোলিংয়ে পারদর্শী ছিলেন **টনি হোয়াইট**।

প্রথম-শ্রেণীর ক্রিকেট
---------------------

১৯৫৮-৫৯ মৌসুম থেকে ১৯৬৫-৬৬ মৌসুম পর্যন্ত টনি হোয়াইটের প্রথম-শ্রেণীর খেলোয়াড়ী জীবন চলমান ছিল। দৃঢ়প্রত্যয়ী মনোভাবসম্পন্ন অল-রাউন্ডার হিসেবে টনি হোয়াইটের সবিশেষ পরিচিতি ছিল। সময় উপযোগী ইনিংস কিংবা থিতু হয়ে আসা জুটি ভাঙতে অফ স্পিন কিংবা মিডিয়াম পেসের ন্যায় বিশ্বস্ত বোলিং করতেন।

টনি হোয়াইট মাঝারিসারির ব্যাটসম্যান ছিলেন। এছাড়াও, অফ স্পিনার হিসেবে ১৯৫৮ থেকে ১৯৬৫-৬৬ মৌসুম পর্যন্ত বার্বাডোসের পক্ষে খেলেছিলেন তিনি। ১৯৬০-৬১ মৌসুমে ব্যক্তিগত সেরা পরিসংখ্যান গড়েন। ত্রিনিদাদের বিপক্ষে তিনি ৬/৮০ পেয়েছিলেন তিনি। ১৯৬১-৬২ মৌসুমে পঞ্চদলীয় প্রতিযোগিতার চূড়ান্ত খেলায় ব্রিটিশ গায়ানার বিপক্ষে ব্যক্তিগত সর্বোচ্চ ৭৫ রান সংগ্রহ করেন। এছাড়াও, দ্বিতীয় ইনিংসে ৫৪ রান সংগ্রহসহ চার উইকেট পান। তাসত্ত্বেও, তার দল পরাজয়বরণ করেছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন টনি হোয়াইট। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৩ মার্চ, ১৯৬৫ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ মার্চ, ১৯৬৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।

১৯৬৩ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, কোন টেস্ট খেলার সুযোগ পাননি। আঘাতপ্রাপ্ত উইলি রড্রিগুয়েজের সহকারী হিসেবে সফরের মাঝামাঝি সময়ে দলে অন্তর্ভুক্ত হন।

১৯৬৪-৬৫ মৌসুমে অস্ট্রেলিয়া দলের বিপক্ষে নিজস্ব দুই টেস্ট খেলেন। কিংস্টনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় তার। প্রথম ইনিংসে অপরাজিত ৫৭ রান তুলে দলের পক্ষে সর্বোচ্চ রান সংগ্রাহকে পরিণত হন। ১৪৯/৬ থাকা অবস্থায় মাঠে নেমে দলকে ২৩৯ রানে নিয়ে যেতে সমর্থ হন। এছাড়াও, নিচেরসারির তিন উইকেট পান ও দলকে ১৭৯ রানের বিজয়ে ভূমিকা রাখেন। কিন্তু, ড্র হওয়া দ্বিতীয় টেস্টে ৫২ ওভার বোলিং করলেও কোন উইকেট লাভে সক্ষমতা দেখাতে পারেননি। মাত্র ৭ ও ৪ রান তুলেন তিনি। ফলশ্রুতিতে, তৃতীয় টেস্টে সেম্যুর নার্সকে তার স্থলাভিষিক্ত করা হয়েছিল।

বর্তমানে তিনি ভেনেজুয়েলায় বসবাস করছেন।

তথ্যসূত্র
---------

1. ↑  British Guiana v Barbados 1961-62
2. ↑  *Wisden* 1964, p. 273.
3. ↑  West Indies v Australia, Kingston 1964-65
4. ↑  Cricket Legends of Barbados: Tony White  ওয়েব্যাক মেশিনে আর্কাইভকৃত ৮ জুলাই ২০২০ তারিখে Retrieved 10 August 2014.

আরও দেখুন
---------

* ডেরেক মারে
* উইলফ্রেড ফার্গুসন
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে টনি হোয়াইট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টনি হোয়াইট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মাহা আল মুনিফ** (আরবি: مها المنيف, জন্ম ১৯৮১) হলেন একজন সৌদি আরবের নাগরিক যিনি একজন শিশুরোগ বিশেষজ্ঞ ও দেশটির জাতীয় পরিবার সুরক্ষা কর্মসূচির এক্সিকিউটিভ ডিরেক্টর। ২০১৪ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।

জীবনী
-----

মাহা আল মুনিফ ১৯৬০ সালে সৌদি আরবে জন্মগ্রহণ করেন, যে বছরে দেশটিতে নারীদের শিক্ষাগ্রহণের অধিকার দেওয়া হয়। তিনি সৌদি আরবের স্কুল ও বিশ্ববিদ্যালয়ে পড়লেও তিনি যুক্তরাষ্ট্রে এক যুগেরও বেশি সময় কাজ করেছেন। দেশে ফিরে এসে তিনি দেশটিতে পারিবারিক সহিংসতা ও শিশু নির্যাতনের শিকার নারী ও শিশুদের নিয়ে কাজ শুরু করেন।

২০০৫ সালে দেশটিতে জাতীয় পরিবার সুরক্ষা কর্মসূচি প্রতিষ্ঠিত হয়। জাতীয় পরিবার সুরক্ষা কর্মসূচি পারিবারিক সহিংসতা ও শিশু নির্যাতনের শিকার মানুষদের নিয়ে কাজ করে থাকে।

মাহা আল মুনিফ ২০০৯ সাল থেকে ২০১৩ সাল পর্যন্ত দেশটির শুরা কাউন্সিলের সাথে যুক্ত ছিলেন। তিনি এবং জাতীয় পরিবার সুরক্ষা কর্মসূচি দেশটিতে পারিবারিক সহিংসতারোধী আইন প্রণয়নে অবদান রেখেছিল।

পুরস্কার
--------

মাহা আল মুনিফ বারাক ওবামার নিকট থেকে আন্তর্জাতিক সাহসী নারী পুরস্কার গ্রহণ করছেন
মাহা আল মুনিফ ২০১৪ সালে আন্তর্জাতিক সাহসী নারী পুরস্কার লাভ করেন। তিনি পুরস্কার প্রদান অনুষ্ঠানে উপস্থিত ছিলেন না। পরবর্তী সময়ে তৎকালীন মার্কিন রাষ্ট্রপতি বারাক ওবামা ২০১৬ সালের মার্চ মাসে এক রাষ্ট্রীয় সফরে সৌদি আরবে গেলে তিনি তার নিকট থেকে আন্তর্জাতিক সাহসী নারী পুরস্কার গ্রহণ করেন।

তথ্যসূত্র
---------

1. 1 2  "2014 International Women of Courage Award Winners"। State.gov। ২০১৪-০৩-০৩। ২০১৪-০৪-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-১০।
2. 1 2 3  audi receives International Women of Courage Award, Al Monitor, 2016, Retrieved 17 July 2016
3. ↑  Joe Stork (২০১৩-০৯-০৩)। "Saudi Arabia: New Law to Criminalize Domestic Abuse"। Human Rights Watch। সংগ্রহের তারিখ ২০১৪-০৪-১০।
**সোনার ময়না পাখি** আনোয়ার সিরাজী পরিচালিত এবং ২০০৬ সালে মুক্তিপ্রাপ্ত একটি বাংলা চলচ্চিত্র। গ্রামবাংলার জনপ্রিয় একটি লোকগান "আমার সোনার ময়না পাখি"-এর মূখরাকে শিরোনাম হিসেবে নির্বাচিত করে চলচ্চিত্রটি নির্মিত হয়েছে এবং চলচ্চিত্রটিতে বহুবার উক্ত সংগীতটি পরিবেশনা করা হয়েছে। সোনা, ময়না এবং পাখি নামক তিনটি প্রধান চরিত্রকে কেন্দ্র করেই চলচ্চিত্রটি বিকশিত হয়েছে এবং এই চরিত্রগুলোতে অভিনয় করেছেন ফেরদৌস (সোনা), মৌসুমী (ময়না), ইরিন (পাখি)! এছাড়াও বাংলাদেশের তুমুল জনপ্রিয় অভিনেতা-অভিনেত্রী গণ এতে অভিনয় করেছেন। যথা: ওয়াসিম, সুচরিতা, প্রবীর মিত্র, অমল বোস (ওরফে ইজ্জত আলী) সহ আরো অনেকেই।

কাহিনীসংক্ষেপ
-------------

ছোট হতেই গানপাগলা সোনা মিয়া। সর্বদাই দেওয়ানজীর গানগুলো তার ঠোঁটের আগায় উচ্চারিত হতে থাকে। ভাইয়ের এমন নেশা দেখে বড় বোন আমেনা তাকে ভর্তি করিয়ে দেয় দেওয়ানজীর কাছে। দেওয়ানজীর একমাত্র মেয়ে ময়না। সোনা আর ময়না ছোট হতেই একসাথে দেওয়ানজীর কাছে গান শিখতে শিখতে কখন যেন নিজেদের মধ্যেই অন্তরঙ্গ হয়ে উঠে সেটা তারা নিজেরাই জানে না। অন্যদিকে চেয়ারম্যানের ছোট বোন পাখি সোনার গান শুনে তার প্রেমে পাগল হয়ে যায় আর তার মেজু ভাই হিরা প্রেমে পড়ে ময়নার। এভাবেই এক জটিল সম্পর্কের কাহিনী নিয়ে চিত্রায়িত হয়েছে উক্ত চলচ্চিত্র।

চরিত্র এবং কুশলীবগণ
-------------------

নিচে কলাকুশলীদের তালিকা উল্লেখ করা হলো।

### মূল চরিত্র

* ফেরদৌস - সোনা মিয়ার ভূমিকায়
* মৌসুমী - ময়নার ভূমিকায়
* ইরিন -পাখির ভূমিকায়

### প্বার্শচরিত্র

* প্রবীর মিত্র - ময়নার পিতা দেওয়ানজীর ভূমিকায়
* ওয়াসিম -পাখির বড় ভাই এবং চেয়ারম্যানের ভূমিকায়
* সুচরিতা -সোনা মিয়ার বড় বোন এবং চেয়ারম্যানের প্রাক্তন প্রেমিকা আমেনার ভূমিকায়
* অমল বোস -হরি ময়রার ভূমিকায়
* বেগম মন্টু
* উষা
* রাত্রি
* লিপি
* ওয়াদুদ রঙিলা
* তাপসী
* সাইফুল
* কাবুল
* রুহুল
* দুলাল
* এমডি ভুইয়া
* সৈয়দ আক্তার আলী
* হরিঘোষ
* মাসুম
* আজিজ
* পাতলা খান
* সেলিম রানা
* মমতাজ আক্তার

### শিশু শিল্পী

* কাকন
* হ্যাপি
* আসিফ
* ইমন
* শিলা
* শাকিল
* স্বপ্না
* মুকুল তালুকদার

সংগীত পরিচালনায়
----------------

### গীত রচনা

* আনোয়ার সিরাজী
* ওয়াদুদ রঙিলা
* সাইফুল ইসলাম
* ওসমান খান
* কানাই লাল শীল

### আবহ সংগীত

* আলমগীর

### সংগীত পরিচালনায়

* আলী আকরাম শুভ
* পারভেজ রব

### কন্ঠ শিল্পী

* রতীন্দ্রনাথ রায়
* এন্ড্রু কিশোর
* বেবী নাজনীন
* কনক চাঁপা
* মমতাজ
* মনির খান

### শব্দগ্রহণ

* আব্দুর রহমান খোকা

সংগীত সমূহ
----------

তথ্যসূত্র
---------

1. ↑  "সোনার ময়না পাখি (Sonar Moyna Pakhi) - বাংলা মুভি ডেটাবেজ | BMDb"। *বাংলা মুভি ডেটাবেজ*। সংগ্রহের তারিখ ২০২১-০৮-০২।
2. ↑  "চলচ্চিত্র | কালের কণ্ঠ"। *Kalerkantho*। সংগ্রহের তারিখ ২০২১-০৮-০৩।
3. ↑  "Sonar Moyna Pakhi | Bangla Movie 2018 | Ferdous, Moushumi, Irin, Prabir Mitra | Full Movie"।
**নেক্রোফোবিয়া** হলো একটি নির্দিষ্ট ফোবিয়া যা মৃত জিনিসের (যেমন, শব) পাশাপাশি মৃত্যুর সাথে (যেমন, কফিন, সমাধিস্থল, জানাজা, কবরস্থান) সম্পর্কিত বিভিন্ন জিনিসের প্রতি ভয়কে বোঝায়। এসব ক্ষেত্রে আবেগের সাথে, মৃত্যুর প্রতি আবেশ, মুগ্ধতা এবং আপত্তিজনক উভয় ক্ষেত্রেই স্পষ্ট হয়ে ওঠে।  সাংস্কৃতিক অর্থে, নেক্রোফোবিয়াকে একটি সাংস্কৃতিক গোষ্ঠী দ্বারা মৃতদের প্রতি ভয় বোঝাতে ব্যবহৃত হতে পারে। যেমন একটি বিশ্বাস হলো যে, মৃতদের প্রফুল্লতা জীবিতদের ভ্রষ্ট করতে ফিরে আসবে। 

নেক্রোফোবিয়ার লক্ষণের মধ্যে রয়েছে: শ্বাসকষ্ট, দ্রুত শ্বাস প্রশ্বাস, অনিয়মিত হৃৎস্পন্দন, ঘাম, শুকনো মুখ ও কাঁপুনি, উদ্বেগ অনুভব করা, মানসিক অস্থিরতা এবং পুরোপুরি ভয় এবং হতাশার অনুভূতি।[] আক্রান্তরা এই ফোবিয়াকে সারাক্ষণ অনুভব করতে পারেন। যখন কোনও মৃত প্রাণীর মুখোমুখি হয় অথবা প্রিয়জনের বা বন্ধুর অন্ত্যেষ্টিক্রিয়ার সময় ভয় পেয়ে ভুক্তভোগী এই সংবেদনটিও অনুভব করতে পারেন। কোনও ব্যক্তি যখন মৃত্যুর মুখোমুখি হয়েছিলেন, বা শিশু হিসাবে একটি অন্ত্যেষ্টিক্রিয়ায় বাধ্য হয়ে উপস্থিত হয়েছিলেন তখন এই ভয়টি উদ্ভব হতে পারে। কিছু লোক ভীতিজনক মিডিয়া দেখার পরে এটি অনুভব করে।[] এক্ষেত্রে ভয় একটি গুরুতর শর্ত হিসাবে প্রকাশ করতে পারে। নেক্রোফোবিয়ার চিকিৎসার জন্য মধ্যে ওষুধ এবং থেরাপি ব্যবহার করা যেতে পারে।[] *necrophobia* শব্দটি, গ্রিক *nekros* (থেকে প্রাপ্ত করা হয় νεκρός ) "জন্য মৃতদেহ "এবং গ্রিক *phobos* ( φόβος ) "জন্য ভয় "।

আরও দেখুন
---------

* ফোবিয়াসমূহের তালিকা

তথ্যসূত্র
---------

1. ↑  Woods, Timothy J. (জুলাই ২০০৭)। "Death in Contemporary Western Culture": 333–343। ডিওআই:10.1080/09596410701396071।
2. ↑  Tsaliki, Anastasia (২০০৮)। *Unusual Burials and Necrophobia: An Insight into the Burial Archaeology of Fear*। *Deviant Burial in the Archaeological Record*। Oxbow Books। আইএসবিএন 978-1-84217-338-1। ২৩ মে ২০১৩ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।
3. ↑  Thomas, Clayton L. M.D. M.P.H. (১৯৯৩)। *Taber's Cyclopedic Medical Dictionary, Edition 18*। F.A. Davis। আইএসবিএন 0-8036-0194-8।
**আয়িশা বিনতে তালহা আরবের** বিখ্যাত আরব মুসলিম মহিলা ও মুহাম্মাদের নারী সাহাবা ছিলেন। তিনি খ্যাতনামা সাহাবা তালহা ইবনে উবায়দুল্লাহের কন্যা ছিলেন।

জন্ম ও পরিচয়
-------------

আয়িশা বিনতে তালহা ৭ম হিজরিতে জন্মগ্রহণ করেছিলেন। তার পিতার নাম তালহা ইবনে উবায়দুল্লাহ ও মাতার নাম উম্মে কুলসুম বিনতে আবু বকর (আবু বকরের কন্যা)। এই হিসেবে তিনি উম্মুল মুমিনীন আয়িশার বোনের মেয়ে ছিলেন।

জীবনী
-----

বংশ মর্যাদায় তিনি চতুর্দিক দিয়ে শ্রেষ্ঠ ছিলেন। উমার ইবনে আবু রাবিয়া, কুসায়ির আযযা, ইবনে কুতায়বা, উরওয়া ইবনে যুবায়ের প্রমুখ কবি তাদের কবিতায় আয়িশার প্রশংসা করেছেন। একবার তিনি মক্কায় হজ্জ করতে গেলে কোন ঘটনাক্রমে তিনি যেন তাওয়াফ শেষ করতে পারেন এজন্য মক্কার শাসক আল হারিস ইবনে খালিদ আল মাখযুমী সালাতের সময় কিঞ্চিৎ দেরি করতে রাজি হওয়ায় পদচ্যুত হয়েছিলেন।

### সাংসারিক জীবন

আয়িশা বিনতে তালহার প্রথম বিবাহ হয় মামাত ভাই আবদুল্লাহ ইবনে আবদুর রহমান ইবনে আবু বারের সাথে। অতঃপর তিনি মুসআব ইবনে জুবায়েরের সাথে এবং তার মৃত্যুর পর উমার ইবনে উবায়দুল্লাহ ইবনে মামার আত তায়মীর সাথে বিবাহ বন্ধনে আবদ্ধ হয়েছিলেন।

তথ্যসূত্র
---------

1. ↑  *ইসলামী বিশ্বকোষ (১ম খন্ড)*। পৃষ্ঠা ৫৯।
2. ↑  *আল-মা'আরিফ, ইব‌নে কুতায়বা, কায়রাে ১৯৩৪ খ্রি, পৃষ্ঠা- (১০২-৩)*।
3. ↑  *বালাযুরী, আসাব, ১১খণ্ড- (১৬, ২০৪-৫, ২২২)*।
4. ↑  *তাহযীব, নাওয়াবী, পৃষ্ঠা- ৮৫০*।
5. ↑  *আল-মুহাব্বার, মুহাম্মাদ ইবন হাবীব, হায়দরাবাদ, ১৩৬১/১৯৪২, পৃষ্ঠা- (৬৬, ১০০, ৪৪২)*।
6. ↑  *(শী'র, পৃষ্ঠা- ৩২২)*।
7. 1 2  *(আগনী, ১০ম খণ্ড- ৬০)*।
8. ↑  *(আগনী, ৩ খণ্ড- ১০০)*।
9. ↑  *(আগনী, ৩ খণ্ড- ১০৩)*।
10. ↑  *(আগনী, ৩ খণ্ড- ১১৩)*।
11. ↑  *আত-তাবাকাত, ইবন সা'দ, ৮খন্ড-৩৪২*।
12. ↑  *Culturgesch, A. von Kremer,. des Orients unter den Chalifen, i. 29 and ii, 99.*।
র্গ্বা-লো-ত্সা-বা-গ্ঝোন-নু-দ্পাল
**র্গ্বা-লো-ত্সা-বা-গ্ঝোন-নু-দ্পাল** (ওয়াইলি: *rgwa lo tsA ba gzhon nu dpal*) একাদশ শতাব্দীর একজন বিখ্যাত তিব্বতী অনুবাদক ছিলেন।

সংক্ষিপ্ত জীবনী
---------------

র্গ্বা-লো-ত্সা-বা-গ্ঝোন-নু-দ্পাল একাদশ শতাব্দীতে তিব্বতের আমদো অঞ্চলে স্দান-মা (ওয়াইলি: *sdan ma*) নামক স্থানে র্গ্বা পরিবারগোষ্ঠীতে জন্মগ্রহণ করেন। তিনি মধ্য তিব্বতের বিভিন বৌদ্ধবিহারে সংস্কৃত শিক্ষা করেন। এরপর তিনি ভারত যাত্রা করে অভয়াকরগুপ্ত এবং ত্সা-মি-লো-ত্সা-বা-সাংস-র্গ্যাস-গ্রাগ্স (ওয়াইলি: *tsa mi lo tsA ba sangs rgyas grags*) নামক নালন্দা বিশ্ববিদ্যালয়ের তাঙ্গুত জাতীয় বৌদ্ধ প্রধানএর নিকট শিক্ষালাভ করেন। তিনি ছয় বছর ধরে লাসা শহরের উত্ত্রে গ্নাম হ্রদের তীরে সাধনা করেন। এই সময় তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত বৌদ্ধ পন্ডিতকে নারো পার ছয় যোগ, চক্রসম্বর, কালচক্র ও মহাকাল তন্ত্র সাধনা সম্বন্ধে শিক্ষাদান করেন। এছাড়াও তিনি ফাগ-মো-গ্রু-পা-র্দো-র্জে-র্গ্যাল-পো এবং কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পাকে নারো পার ছয় যোগ সম্বন্ধে শিক্ষা দান করেন।

তথ্যসূত্র
---------

1. ↑  Gardner, Alexander (মার্চ ২০১৩)। "Ga Lotsāwa Zhonnu Pel"। *The Treasury of Lives: Biographies of Himalayan Religious Masters*।

আরো পড়ুন
---------

* Macdonald, Ariana. 1970. "Le Dhānyakaṭaka de Man-lungs guru." Bulletin d'École Française d'Êtreme Orient, vol. 57, p. 177.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 555–556, 713-714 et passim.
* Vitali, Roberto. 2010. "In the Presence of the "Diamond Throne": Tibetans at rDo rje gdan (Last Quarter of the 12th Century to Year 1300)." Tibet Journal, vol. 35, no. 2, pp. 161-208.
* Yamamoto, Carl. 2012. Vision and Violence: Lama Zhang and the Politics of Charisma in Twelfth-Century central Tibet. Leiden: Brill, pp. 46, 57-66.
* Sperling Elliot. 1994. "Rtsa-mi lo-tsā-ba Sangs-rgyas grags-pa and the Tangut Background of Early Mongol-Tibetan Relations." In Per Kwaerne, Tibetan Studies, Proceedings of the 6th International Association for Tibetan Studies, vol 3, pp. 801–825. Oslo: The Institute for Comparative Research in Human Culture.